A-enep an hiniennelouriezh e sav Bakounin, pa vez an den kendercher youl hag oberiantiz ar gevredigezh ha, war an dro, kenderchet ganto. Liammet gant frankiz an holl dud eo frankiz pep den, rak ret eo e vefe an dud en o frankiz evit anzavout frankiz pep den. «xa0Ne challan bezañ em frankiz wirion nemet pa vez an holl dud a zo tro-dro din, gwazed ha maouezed, en o frankiz ivezxa0», eme Vakounin.